AIŠKINAMASIS RAŠTAS

Dėl sutikimo perimti valstybės nekilnojamąjį turtą Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Lietuvos kariuomenė 2020 m. liepos 7 d. raštu Nr. KVS-235 „Dėl Lietuvos kariuomenės patikėjimo teise valdomos pastato dalies“ (toliau – raštas) informavo, kad patikėjimo teise valdo dalį (65/100) administracinio pastato (unikalus Nr. 6296-3000-2012, pastato bendras plotas -1220,44 m2), esančio Molėtų r. sav., Molėtų m., Amatų g. 4. Lietuvos kariuomenės Krašto apsaugos savanorių pajėgų Didžiosios kovos apygardos 8-ajai rinktinės kuopai persikėlus į kitas patalpas, esančias Molėtuose, Vilniaus g. 9, minėta pastato dalis šiuo metu yra nenaudojama ir nereikalinga krašto apsaugos sistemos reikmėms.Raštu prašoma perimti minėtas patalpas Savivaldybės nuosavybėn.

Tam, kad būtų parengtas Lietuvos Respublikos Vyriausybės nutarimo projektas, reikalingas Molėtų rajono savivaldybės tarybos sutikimas priimti valstybės turtą Savivaldybės nuosavybėn.

Minėtos patalpos Savivaldybei reikalingos savarankiškosioms funkcijoms - socialinių paslaugų teikimo užtikrinimas planuojant ir organizuojant socialines paslaugas, kontroliuojant bendrųjų socialinių paslaugų ir socialinės priežiūros kokybę, taip pat socialinių paslaugų įstaigų steigimas ir išlaikymas, dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus, viešųjų ir sezoninių darbų organizavimas - įgyvendinti. Kita minėto pastato dalis (35/100) nuosavybės teise priklauso UAB „Molėtų švara“, kurioje Savivaldybė valdo 100 proc. akcijų.

Parengto tarybos sprendimo projekto tikslas – sutikti perimti valstybės turtą Savivaldybės nuosavybėn savarankiškosioms funkcijoms - socialinių paslaugų teikimo užtikrinimas planuojant ir organizuojant socialines paslaugas, kontroliuojant bendrųjų socialinių paslaugų ir socialinės priežiūros kokybę, taip pat socialinių paslaugų įstaigų steigimas ir išlaikymas, dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus, viešųjų ir sezoninių darbų organizavimas - įgyvendinti ir perduoti jį Molėtų rajono savivaldybės administracijai valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 12 ir 16 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1 ir 2 dalys, 20 straipsnio 1 dalies 5 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Savivaldybė, perėmusi patalpas, turės galimybę Molėtų miesto centre esantį pastatą tinkamai prižiūrėti, remontuoti, vykdyti planuojamas veiklas.

Neigiamų pasekmių nenumatoma.

**4. Priemonės sprendimui įgyvendinti**

Pasirašyti turto perėmimo ir perdavimo aktus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.